text: Denne ost er god!
  14 februar 2012 kl. 13.03
  Ost fra lille gårdmejeri ved Varde kåret som den bedste økologiske ost i Europa.
  En ost fra Kristiansminde Gårdmejeri ved Varde har vundet prisen som den bedste økologiske ost i Europa i sin kategori.
  Siden efteråret 2010 har Naturmælk været ejer af det lille Biodynamiske gårdmejeri Kristiansminde, der ligger ved Varde. 
  Mejeriet laver bl.a. små håndlavede oste, som alle er opkaldt efter gårdens tidligere ejer og hans farfar.
  Det gælder også den prisvindende ost, der hedder Hodde Kristian.
  Det er en rund ca. 9 kg hård ost, som bl.a. er tilsat Emmentaler kultur.
  Lagringstid er ca. 6 mdr.
  Osten smager af syrlig citron, hasselnød og med en let røget eftersmag.
  Der fremstilles kun 22 oste pr.dag.
  